**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  5 – 9 – 2024

 **ΑΜΑΡΟΥΣΙΟΥ Αρ. Πρ.:** 228

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΕΞΑΙΡΕΤΙΚΑ ΕΠΕΙΓΟΝ**

**ΠΡΟΣ: ΥΠΑΙΘΑ**

**Κοινοποίηση: Περιφερειακή Διεύθυνση Πρωτοβάθμιας & Δευτεροβάθμιας Εκπ/σης Αττικής, Διεύθυνση Π. Ε. Β΄ Αθήνας, Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: « Να δοθεί άμεσα παράταση στην κατάθεση της ψηφιακής σύμβασης των αναπληρωτών εκπαιδευτικών και να μην εξαρτηθεί η μισθοδοσία τους από την κατάθεση της ψηφιακής σύμβασης εφόσον δεν λειτουργεί σωστά η αντίστοιχη ηλεκτρονική πλατφόρμα».**

Κατόπιν μαζικών και έντονων διαμαρτυριών των νεοπροσληφθέντων – αναπληρωτών εκπαιδευτικών – μελών του σωματείου μας, το Δ. Σ. του Συλλόγου Εκπ/κών Π. Ε. Αμαρουσίου εκφράζοντας την έντονη και δίκαιη αγανάκτηση των μελών του διαπιστώνει ότι δεν υπάρχει κανενός είδους μέριμνα από την πλευρά του ΥΠΑΙΘΑ αναφορικά με την σωστή και ακώλυτη λειτουργία της ηλεκτρονικής πλατφόρμας κατάθεσης της ψηφιακής σύμβασης των νεοπροσληφθέντων αναπληρωτών εκπαιδευτικών γεγονός το οποίο είναι απαράδεκτο και άξιο καταγγελίας, εφόσον υπάρχει καταληκτική ημερομηνία για την κατάθεση της ψηφιακής σύμβασης και από αυτό κρίνεται και η έναρξη της μισθοδοσίας των αναπληρωτών εκπαιδευτικών.

Καλούμε το ΥΠΑΙΘΑ να διορθώσει άμεσα την συγκεκριμένη ηλεκτρονική πλατφόρμα υποβολής των ψηφιακών συμβάσεων των αναπληρωτών εκπαιδευτικών, να χορηγήσει παράταση για την υποβολή της τουλάχιστον ως τις 11 – 9 – 2024 και επιπρόσθετα να απεξαρτήσει την έναρξη της μισθοδοσίας των αναπληρωτών εκπαιδευτικών από την ημερομηνία κατάθεσης της ψηφιακής σύμβασης στην ηλεκτρονική πλατφόρμα διότι οι συνάδελφοι αναπληρωτές αδυνατούν να την καταθέσουν λόγω υπαιτιότητας του ΥΠΑΙΘΑ. Κανένα ημερομίσθιο αναπληρωτή εκπαιδευτικού δεν πρέπει και δεν θα επιτρέψουμε να χαθεί λόγω της μη έγκαιρης κατάθεσης των ψηφιακών συμβάσεων των αναπληρωτών εξαιτίας προβλημάτων της υπηρεσίας.

Καλούμε το ΥΠΑΙΘΑ να αναλάβει άμεσα τις ευθύνες του.

Καλούμε το Δ. Σ. της Δ. Ο. Ε. να επιληφθεί άμεσα του θέματος.

